               EUROOPAN KOMISSIO
            Bryssel 21.4.2021
            COM(2021) 195 final
            2021/0101(NLE)
            Ehdotus
            NEUVOSTON PÄÄTÖS
            kannoista, jotka julkisesti tuettuja vientiluottoja koskevan järjestelyn osallistujat ja siviili-ilma-aluksia koskevan alakohtaisen sopimuksen osapuolet ottavat kirjallisella menettelyllä Euroopan unionin puolesta Yhdistyneen kuningaskunnan pyynnöistä liittyä järjestelyyn ja sopimukseen

               PERUSTELUT

               1.Ehdotuksen kohde

               Tämä ehdotus koskee päätöstä kannasta, jonka julkisesti tuettuja vientiluottoja koskevan järjestelyn, jäljempänä ’järjestely’, osallistujat ja siviili-ilma-aluksia koskevan alakohtaisen sopimuksen, jäljempänä ’sopimus’, osapuolet ottavat kirjallisella menettelyllä unionin puolesta Ison-Britannian ja Pohjois-Irlannin yhdistyneen kuningaskunnan, jäljempänä ’Yhdistynyt kuningaskunta’, pyynnöistä tulla järjestelyn osallistujaksi ja sopimuksen osapuoleksi.

               2.Ehdotuksen tausta

               2.1.Järjestely ja sopimus

               Järjestely on herrasmiessopimus, jonka tavoitteena on luoda puitteet julkisesti tuettujen vientiluottojen asianmukaiselle käytölle. Käytännössä järjestelyllä halutaan varmistaa tasapuoliset toimintaedellytykset (joissa kilpailu perustuu vietävien tuotteiden ja palveluiden hintaan ja laatuun eikä rahoitusehtoihin) ja torjua julkisesti tuettuihin vientiluottoihin, jäljempänä ’julkinen tuki’, liittyviä tukia ja kaupan vääristymiä. Järjestely tuli voimaan huhtikuussa 1978, ja se on voimassa toistaiseksi.

               Sopimus muodostaa järjestelyn liitteen III, ja sen tarkoituksena on muodostaa kehys sopimuksen 4 artiklan a kohdassa täsmennettyjen ilma-alusten ja niihin liittyvien tavaroiden ja palvelujen myyntiä ja leasingvuokraamista koskevien julkisesti tuettujen vientiluottojen ennakoitavalle, johdonmukaiselle ja avoimelle käytölle. Näin ollen myös sopimuksella pyritään edistämään tasapuolisia toimintaedellytyksiä ilma-alusten alan viennissä sekä  valtiontukien ja julkiseen tukeen liittyvien kaupan vääristymien  poistamista. Sopimus tuli voimaan 1. helmikuuta 2011.

               Järjestely, mukaan lukien sopimus, on hallinnollisesti osa OECD:tä ja saa tukea OECD:n vientiluottoja käsittelevältä sihteeristöltä. Järjestely ja sopimus eivät kuitenkaan kuulu OECD:n sitoviin määräyksiin
                  1
               .

               Euroopan unioni on – jäsenvaltiot eivät ole – järjestelyn osallistuja ja sopimuksen osapuoli. Sekä järjestely että sopimus on saatettu osaksi yhteisön säännöstöä 16. marraskuuta 2011 annetulla Euroopan parlamentin ja neuvoston asetuksella (EU) N:o 1233/2011
                  2
               . Näin ollen järjestely ja  sopimus ovat unionin lainsäädännön nojalla oikeudellisesti sitovia.

               2.2.Järjestelyn osallistujat ja sopimuksen osapuolet

               Järjestelyn osallistujia on tällä hetkellä kymmenen: Australia, Euroopan unioni, Japani, Kanada, Korea, Norja, Sveitsi, Turkki, Uusi-Seelanti ja Yhdysvallat.

               Sopimuksessa on kymmenen osapuolta, jäljempänä ’sopimuksen osapuolet’, ja ne ovat suurelta osin samat kuin järjestelyn osallistujat. Ainoat erot ovat ne, että Brasilia on sopimuksen osapuoli, mutta ei järjestelyn osallistuja, kun taas Turkki on järjestelyn osallistuja, mutta ei sopimuksen osapuoli.

               Järjestelyn osallistujat tekevät järjestelyyn ja sopimuksen osapuolet sopimukseen tehtäviä muutoksia koskevat päätökset yksimielisesti.

               Järjestelyn 3 artiklan mukaan nykyiset osallistujat voivat kutsua mukaan muita OECD:n jäseniä tai siihen kuulumattomia maita. Maa, joka ei ole sopimuksen osapuoli, voi tulla sellaiseksi sopimuksen lisäyksessä I vahvistettujen menettelyjen mukaisesti.

               Euroopan komissio edustaa unionia järjestelyn osallistujien ja sopimuksen osapuolten kokouksissa sekä järjestelyn osallistujien ja sopimuksen osapuolten kirjallisissa päätöksentekomenettelyissä.

               2.3.Järjestelyn osallistujien ja sopimuksen osapuolten suunniteltu säädös

               Suunnitellulla säädöksellä Yhdistyneelle kuningaskunnalle myönnettäisiin järjestelyn osallistujan ja sopimuksen osapuolen asema, sillä Yhdistynyt kuningaskunta on pyytänyt saada liittyä sekä järjestelyyn osallistujaksi että sopimukseen osapuoleksi.

               Yhdistynyt kuningaskunta ei EU:sta erottuaan ole enää edustettuna järjestelyssä eikä sopimuksessa. Yhdistynyt kuningaskunta pyysi 28. tammikuuta 2021 päivätyllä kirjeellä osallistujia hyväksymään virallisesti, että siitä tulee järjestelyn osallistuja ja sopimuksen osapuoli. Järjestelyn puheenjohtaja ja sopimuksen osapuolet jakoivat Yhdistyneen kuningaskunnan pyynnöt 29. tammikuuta ja asettivat nykyisten osallistujien ja osapuolten virallisen vastauksen määräajaksi 31. maaliskuuta 2021. Puheenjohtajan 11. helmikuuta 2021 päivätyssä viestissä määräaikaa jatkettiin toukokuun 2021 loppuun.

               Yhdistyneen kuningaskunnan vahvistaminen järjestelyn osallistujaksi ja sopimuksen osapuoleksi edellyttäisi muutosta järjestelyn 3 artiklaan ja sopimuksen 3 artiklaan eli määräyksiin, joissa luetellaan asianomaiset osallistujat ja osapuolet.

               Edellä esitetyn perusteella on aiheellista vahvistaa sopimuksella perustetussa elimessä unionin puolesta otettava kanta, koska päätös sitoo unionia ja vaikuttaa unionin lainsäädäntöön asetuksen (EU) N:o 1233/2011 1 artiklan nojalla. Kyseisessä artiklassa säädetään, että ”[j]ulkisesti tuettuja vientiluottoja koskevan järjestelyn, jäljempänä ’järjestely’, sisältämiä suuntaviivoja sovelletaan unionissa. Järjestelyn teksti on tämän asetuksen liitteenä.”

               3.Unionin puolesta otettava kanta

               Suunniteltujen säädösten myötä Yhdistyneestä kuningaskunnasta voi tulla järjestelyn osallistuja ja sopimuksen osapuoli.

               Puheenjohtajan 29. tammikuuta 2021 päivätyssä viestissä todetaan seuraavaa: ”Yhdistynyt kuningaskunta oli yksi alkuperäisistä maista, jotka osallistuivat 1970-luvulla julkisesti tuettujen vientiluottojen rahoituskurisääntöjen käyttöönottoon, ja siitä lähtien se on ollut merkittävä sekä tavanomaisten vientiluottojen että ilma-alusten vientiluottojen antaja. Se on myös vientiluottoja ja luottotakuita käsittelevän työryhmän aktiivinen jäsen. Näin ollen olisi loogista ja molemminpuolisen edun mukaista, että Yhdistynyt kuningaskunta olisi edelleen osallistuja ja osapuoli. Toivon tämän vuoksi, että osallistujat ja osapuolet puoltavat tätä pyyntöä.” Kaikkien järjestelyn osallistujien ja sopimuksen osapuolten odotetaan puoltavan Yhdistyneen kuningaskunnan pyyntöä.

               On unionin edun mukaista, että Yhdistynyt kuningaskunta osallistuu sekä järjestelyyn että sopimukseen. Molemmat välineet muodostavat kehyksen julkisesti tuettujen vientiluottojen asianmukaiselle ja avoimelle käytölle niiden soveltamisaloilla, ja niillä pyritään edistämään tasapuolisia toimintaedellytyksiä julkisesti tuettujen vientiluottojen suhteen. Viime vuosina Yhdistyneestä kuningaskunnasta on tullut yhä aktiivisempi julkisen tuen alalla. Vuonna 2018 UK Export Finance (UKEF, Yhdistyneen kuningaskunnan hallituksen vientiluottotuista vastaava osasto) antoi julkista tukea alle 2 miljardia euroa. Vuonna 2019 se antoi tukea jo noin 5,5 miljardia euroa. Yhdistyneen kuningaskunnan olisi järjestelyn osallistujana ja sopimuksen osapuolena noudatettava järjestelyn ja sopimuksen sääntöjä.

               Lisäksi erityisesti sopimuksen osalta on tärkeää pitää mielessä, että Yhdistynyt kuningaskunta omistaa edelleen osuuden Airbusista. Julkisesti tuettujen vientiluottojen sääntely ilma-alusten valmistuksen alalla liittyy näin ollen EU:n jäsenvaltioiden ja Yhdistyneen kuningaskunnan yhteiseen etuun.

               Kun otetaan huomioon, että suunnitellun päätöksen tarkoituksena on varmistaa tasapuoliset toimintaedellytykset EU:n vientiteollisuudelle ja ottaa asianmukaisesti huomioon EU:n ja Yhdistyneen kuningaskunnan erityisten taloudellisten etujen yhteensovittaminen ilma-alusten valmistuksen alalla, unionin puolesta otettavana kantana olisi esitettävä, että Yhdistyneestä kuningaskunnasta tulee järjestelyn osallistuja ja sopimuksen sopimuspuoli.

               4.Oikeusperusta

               3.1.Menettelyllinen oikeusperusta

               3.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  3
               .

               3.1.2.Soveltaminen käsillä olevassa asiassa

               Nämä kaksi säädöstä, jotka järjestelyn osallistujien ja sopimuksen osapuolten on määrä hyväksyä (eli tehdä päätös Yhdistyneen kuningaskunnan pyynnöistä liittyä järjestelyyn ja sopimukseen), ovat säädöksiä, joilla on oikeusvaikutuksia. Suunnitelluilla säädöksillä on oikeusvaikutuksia tiettyjen suuntaviivojen soveltamisesta julkisesti tuettuihin vientiluottoihin ja neuvoston päätösten 2001/76/EY ja 2001/77/EY kumoamisesta 16 päivänä marraskuuta 2011 annetun Euroopan parlamentin ja neuvoston asetuksen (EU) N:o 1233/2011 1 artiklan nojalla. Kyseisessä artiklassa säädetään, että ”[j]ulkisesti tuettuja vientiluottoja koskevan järjestelyn, jäljempänä ’järjestely’, sisältämiä suuntaviivoja sovelletaan unionissa. Järjestelyn teksti on tämän asetuksen liitteenä.”

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               3.2.Aineellinen oikeusperusta

               3.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee.

               3.2.2.Soveltaminen käsillä olevassa asiassa

               Suunniteltujen säädösten pääasiallinen tavoite ja sisältö liittyvät yhteisteen kauppapolitiikkaan. Sen vuoksi ehdotetun päätöksen aineellinen oikeusperusta on 207 artikla.

               3.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä sen 218 artiklan 9 kohdan kanssa.

               5.Suunnitellun säädöksen julkaiseminen

               Koska järjestelyn osallistujien ja sopimuksen osapuolten säädöksillä muutetaan järjestelyä ja sopimusta, on aiheellista julkaista säädökset Euroopan unionin virallisessa lehdessä sen jälkeen kun ne on hyväksytty.

               2021/0101 (NLE)

               Ehdotus

               NEUVOSTON PÄÄTÖS

               kannoista, jotka julkisesti tuettuja vientiluottoja koskevan järjestelyn osallistujat ja siviili-ilma-aluksia koskevan alakohtaisen sopimuksen osapuolet ottavat kirjallisella menettelyllä Euroopan unionin puolesta Yhdistyneen kuningaskunnan pyynnöistä liittyä järjestelyyn ja sopimukseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Julkisesti tuettuja vientiluottoja koskevan järjestelyn, jäljempänä ’järjestely’, sisältämät suuntaviivat on saatettu osaksi EU:n lainsäädäntöä, ja niistä on tehty EU:ssa oikeudellisesti sitovia Euroopan parlamentin ja neuvoston asetuksella (EU) N:o 1233/2011
                  4
               .
                  5

               (2)Järjestelyn osallistujat ovat Australia, Euroopan unioni, Japani, Kanada, Korea, Norja, Sveitsi, Turkki, Uusi-Seelanti ja Yhdysvallat.

               (3)Siviili-ilma-aluksia koskeva alakohtainen sopimus, jäljempänä ’sopimus’, on järjestelyn liite III, ja sopimuksen 2 artiklan mukaisesti se on erottamaton osa järjestelyä. Myös sopimus on näin ollen saatettu osaksi unionin lainsäädäntöä ja siitä on tehty EU:ssa oikeudellisesti sitova Euroopan parlamentin ja neuvoston asetuksella (EU) N:o 1233/2011
                  6
               .
                  7

               (4)Sopimuksen osapuolet ovat Australia, Brasilia, Euroopan unioni, Japani, Kanada, Korea, Norja, Sveitsi, Uusi-Seelanti ja Yhdysvallat.

               (5)Sekä järjestely että sopimus muodostavat kehyksen julkisesti tuettujen vientiluottojen asianmukaiselle ja avoimelle käytölle niiden soveltamisaloilla. Niiden avulla pyritään edistämään tasapuolisia toimintaedellytyksiä julkisesti tuettujen vientiluottojen osalta, jotta voitaisiin kannustaa viejien välistä kilpailua siten, että se perustuisi pikemminkin vietävien tavaroiden ja palveluiden laatuun ja hintaan kuin mahdollisimman edullisiin julkisesti tuettuihin rahoitusehtoihin.

               (6)Ison-Britannian ja Pohjois-Irlannin yhdistynyt kuningaskunta, jäljempänä ’Yhdistynyt kuningaskunta’, erosi unionista 31 päivänä tammikuuta 2020.
                  8

               (7)Järjestelyn 3 artiklan mukaan nykyiset osallistujat voivat kutsua  osallistujiksi muita OECD:n jäseniä tai siihen kuulumattomia maita. Maa, joka ei ole sopimuksen osapuoli, voi tulla osapuoleksi sopimuksen lisäyksessä I vahvistettujen menettelyjen mukaisesti.

               (8)Yhdistynyt kuningaskunta pyysi 28 päivänä tammikuuta 2021 päivätyllä kirjeellä, että järjestelyn osallistujat ja sopimuksen osapuolet suostuisivat siihen, että Yhdistyneestä kuningaskunnasta tulee järjestelyn osallistuja ja  sopimuksen osapuoli. Järjestelyn osallistujien ja sopimuksen osapuolten on päätettävä näistä pyynnöistä kirjallisella menettelyllä.

               (9)On aiheellista vahvistaa kanta, jonka järjestelyn osallistujat ottavat unionin puolesta, sekä kanta, jonka sopimuksen osapuolet ottavat unionin puolesta, koska järjestelyn osallistujien ja sopimuksen osapuolten päätökset sitovat unionia asetuksen (EU) N:o 1233/2011 2 artiklan nojalla,

               ON HYVÄKSYNYT TÄMÄN PÄÄTÖKSEN:

               1 artikla

               Kanta, jonka julkisesti tuettuja vientiluottoja koskevan järjestelyn osallistujat ottavat kirjallisessa menettelyssä unionin puolesta Yhdistyneen kuningaskunnan pyyntöön tulla järjestelyn osallistujaksi, on, että tätä pyyntöä puolletaan.

               1 a artikla

               Kanta, jonka siviili-ilma-aluksia koskevan alakohtaisen sopimuksen osapuolet ottavat kirjallisessa menettelyssä unionin puolesta Yhdistyneen kuningaskunnan pyyntöön tulla sopimuksen osapuoleksi, on, että tätä pyyntöä puolletaan.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Sellaisena kuin ne on määritelty OECD:n yleissopimuksen 5 artiklassa.

                     (2)

                        Euroopan parlamentin ja neuvoston asetus (EU) N:o 1233/2011, annettu 16 päivänä marraskuuta 2011, tiettyjen suuntaviivojen soveltamisesta julkisesti tuettuihin vientiluottoihin ja neuvoston päätösten 2001/76/EY ja 2001/77/EY kumoamisesta (EUVL L 326, 8.12.2011, s. 45).

                     (3)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        Euroopan parlamentin ja neuvoston asetus (EU) N:o 1233/2011, annettu 16 päivänä marraskuuta 2011, tiettyjen suuntaviivojen soveltamisesta julkisesti tuettuihin vientiluottoihin ja neuvoston päätösten 2001/76/EY ja 2001/77/EY kumoamisesta (EUVL L 326, 8.12.2011, s. 45).

                     (5)

                        Aikaisemmin OECD:n järjestelyn aiemmat versiot on saatettu osaksi EU:n lainsäädäntöä neuvoston päätöksillä.

                     (6)

                        Euroopan parlamentin ja neuvoston asetus (EU) N:o 1233/2011, annettu 16 päivänä marraskuuta 2011, tiettyjen suuntaviivojen soveltamisesta julkisesti tuettuihin vientiluottoihin ja neuvoston päätösten 2001/76/EY ja 2001/77/EY kumoamisesta (EUVL L 326, 8.12.2011, s. 45).

                     (7)

                        Aikaisemmin OECD:n järjestelyn aiemmat versiot on saatettu osaksi EU:n lainsäädäntöä neuvoston päätöksillä.

                     (8)

                        Neuvoston päätös (EU) 2020/135, annettu 30 päivänä tammikuuta 2020, Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä (EUVL L 29, 31.1.2020, s. 1).


               EUROOPAN KOMISSIO
            Bryssel 27.4.2021
            COM(2021) 207 final
            2021/0107(BUD)
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan globalisaatiorahaston varojen käyttöönotosta Saksan hakemuksen johdosta – EGF/2020/003 DE/GMH Guss

               PERUSTELUT

               EHDOTUKSEN TAUSTA

               1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013
                  1
               , jäljempänä ’EGR-asetus’.
                  2

               2.Saksa toimitti 15. joulukuuta 2020 hakemuksen EGF/2020/003 DE/GMH Guss EGR:n rahoitustuen saamiseksi sen jälkeen, kun GMH Guss GmbH oli vähentänyt
                  3
                työntekijöitä Saksassa.

               3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2020/003 DE/GMH Guss

                        Jäsenvaltio

                        Saksa

                        Asianomaiset alueet (NUTS
                           4
                         2 -taso)

                        Düsseldorf (DEA1)

                        Arnsberg (DEA5)

                        Hakemuksen jättämispäivä

                        15. joulukuuta 2020

                        Ilmoitus hakemuksen vastaanottamisesta

                        15. joulukuuta 2020

                        Lisätietopyyntö

                        28. joulukuuta 2020

                        Lisätietojen toimittamisen määräaika

                        8. helmikuuta 2021

                        Arvioinnin päättämisen määräaika

                        3. toukokuuta 2021

                        Toimintakriteeri

                        EGR-asetuksen 4 artiklan 1 kohdan a alakohta

                        Ensisijainen yritys

                        GMH Guss

                        Asianomaisten yritysten määrä

                        1

                        Toimiala(t)

                        (NACE Rev. 2:n kaksinumerotaso)
                           5

                        Kaksinumerotaso 24 (Metallien jalostus)

                        Tytäryhtiöiden, toimittajien ja jatkojalostajien määrä

                        4

                        Viiteajanjakso (neljä kuukautta):

                        31. heinäkuuta 2020 – 30. marraskuuta 2020

                        Viiteajanjaksona tapahtuneet työntekijävähennykset

                        585

                        Tukeen oikeutettujen edunsaajien kokonaismäärä

                        585

                        Kohteena olevien edunsaajien kokonaismäärä

                        476

                        Yksilöllisten palvelujen talousarvio euroina

                        1 730 731

                        EGR:n täytäntöönpanon talousarvio
                           6
                         euroina

                        72 114

                        Kokonaistalousarvio euroina

                        1 802 845

                        EGR:n tuki euroina (60 %)

                        1 081 706

               HAKEMUKSEN ARVIOINTI

               Menettely

               4.Saksa toimitti hakemuksen EGF/2020/003 DE/GMH Guss 15. joulukuuta 2020 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti samana päivänä vastaanottaneensa hakemuksen ja pyysi Saksalta lisätietoja 28. joulukuuta 2020. Nämä lisätiedot toimitettiin kuuden viikon kuluessa pyynnön esittämisestä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 3. toukokuuta 2021.

               Hakemuksen tukikelpoisuus

               Asianomaiset yritykset ja edunsaajat

               5.Hakemus koskee 585:tä työntekijää, jotka vähennettiin yrityksen GMH Guss GmbH neljästä tytäryrityksestä. Kyseinen yritys toimii toimialalla, joka luokitellaan NACE Rev. 2:n kaksinumerotasoon 24 (Metallien jalostus). Työntekijävähennykset tehtiin NUTS 2 -tason alueilla Düsseldorf (DEA1)
                  7
                ja Arnsberg (DEA5)
                  8
               . Nämä alueet sijaitsevat Ruhrin alueella, joka on perinteinen teollisuusalue Nordrhein-Westfalenissa.

               Toimintakriteerit

               6.Saksa toimitti hakemuksen käyttäen perustana EGR-asetuksen 4 artiklan 1 kohdan a alakohdan toimintakriteeriä, jossa edellytetään, että vähintään 500 työntekijää vähennetään jäsenvaltiossa sijaitsevasta yrityksestä neljän kuukauden viiteajanjaksona.

               7.Hakemuksen neljän kuukauden viiteajanjakso alkoi 31. heinäkuuta 2020 ja päättyi 30. marraskuuta 2020.

               8.GMH Guss vähensi viiteajanjakson aikana 585 työntekijää.

               Työntekijävähennysten ja työskentelyn loppumisen laskeminen

               9.Työntekijävähennykset viiteajanjakson aikana on laskettu päivästä, jona työnantaja neuvoston direktiivin 98/59/EY
                  9
                3 artiklan 1 kohdan mukaisesti ilmoitti kirjallisesti toimivaltaiselle viranomaiselle suunnitelluista joukkovähentämisistä. Saksa vahvisti ennen komission arvioinnin valmistumispäivää, että nämä 585 työntekijävähennystä on tosiasiallisesti toteutettu.

               Tukeen oikeutetut edunsaajat

               10.Tukeen oikeutettuja edunsaajia on yhteensä 585.

               Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys

               11.Osoittaakseen yhteyden työntekijävähennysten ja globalisaatiosta johtuvien maailmankaupan huomattavien rakenteellisten muutosten välillä Saksa esittää, että Saksan valimoteollisuuteen kohdistuu suuria haasteita, kuten muutokset kansainvälisessä tavara- ja palvelukaupassa sekä toimintojen siirtäminen EU:n ulkopuolisiin maihin.

               12.Metallivalimoissa metallit sulatetaan ja nestemäiset metallit valetaan räätälöidyiksi muodoiksi. Prosessi on erittäin työvoimavaltainen. Valimot valavat yleensä metalleja, kun tarvitaan muodoiltaan hyvin monimutkaisia tuotteita. Metallivalimot toimivat perinteisesti toimittajina muille valmistusteollisuuden aloille, erityisesti autoteollisuudelle sekä kone-, rakennus-, teräs-, energia-, kemian- ja terveysteknologiateollisuudelle. Saksassa metallivalimojen tärkeimmät asiakkaat ovat autoteollisuus (60 %) ja koneteollisuus (26 %)
                  10
               . Koska valimot ovat pitkälle erikoistuneita ja tarjoavat asiakkailleen räätälöityjä tuotteita, niiden toiminta on erittäin riippuvaista niiden tiettyjen pääasiallisten asiakkaiden kysynnästä.

               13.GMH Gussin kaksi tytäryhtiötä toimitti tavaraa autoteollisuudelle: yksi autonvalmistajille ja toinen kuorma-autojen valmistajille. Kolmas tytäryhtiö toimitti tavaraa koneteollisuudelle ja keskittyi erityisesti laivanrakennukseen. Neljäs tytäryhtiö sekä emoyhtiö itse suorittivat hallinnollisia palveluja valmistusteollisuudessa toimiville tytäryhtiöille.

               14.Metallivalimot rakennettiin perinteisesti lähelle niiden tärkeimpiä asiakkaita, koska tiivis yhteistyö oli tarpeen yksilölliseen käyttöön valmistettujen tuotteiden suunnittelussa ja koska raskaita tuotteita oli vaikea kuljettaa. Näin ollen kyseinen teollisuus sijaitsee Saksassa pääasiassa perinteisillä valmistusalueilla. Saksan valumetalleista 25 prosenttia tuotetaan Nordrhein-Westfalenissa
                  11
               .

               15.Vuonna 2019 Saksa oli EU:n suurin valumetallituotteiden tuottaja, joka tuotti yli kaksi kertaa enemmän kuin Italia ja kolme kertaa enemmän kuin Ranska
                  12
               , mutta Saksan osuus maailmanlaajuisesta tuotannosta oli vain 5 prosenttia eli vähemmän kuin Kiinan (45,5 prosenttia), Intian (11 prosenttia) ja Yhdysvaltojen (8,8 prosenttia).

               16.Autoteollisuus on yksi Saksan metallivalimojen tärkeimmistä asiakkaista, ja sen osalta maailmankaupan rakenteet ovat muuttuneet merkittävästi viime vuosina. EU oli vuonna 2000 maailman johtava alue, jonka osuus maailman autotuotannosta oli 33 prosenttia, mutta EU:n maailmanmarkkinaosuus oli laskenut 19 prosenttiin vuoteen 2019 mennessä. Aasia hallitsee nyt kasvavan kysyntänsä vuoksi ylivoimaisesti maailmanlaajuista autontuotantoa, ja sen osuus maailman autotuotannosta oli 54 prosenttia vuonna 2019. Saksalaiset autonvalmistajat tuottivat ensimmäistä kertaa historiassa enemmän autoja Kiinassa kuin Saksassa. Autojen kokonaistuotanto laski vuonna 2019 alimmilleen sitten vuoden 1996
                  13
               .

               17.Sikäli kuin on kyse kuorma-autojen valmistajista yli 3,5 tonnin painoisten raskaiden kuorma-autojen tuotanto lähes puolittui Saksassa 256 131 ajoneuvosta vuonna 2008 133 997 ajoneuvoon vuonna 2019. Kiina on nyt hallitsevassa asemassa maailmanmarkkinoilla. Sen markkinaosuus on 40 prosenttia maailmanlaajuisesta tuotannosta, ja ylituotannon vuoksi se myy kuorma-autoja erittäin kilpailukykyisin hinnoin ja kilpailijoita halvemmalla monissa osissa maailmaa
                  14
               .

               18.Lisäksi Euroopan markkinoilla kehittyi koko autoteollisuuden alalla suuntaus siirtää tuotantoa tai toimitusketjun osia Itä-Eurooppaan, kolmannet maat mukaan luettuina. Tämä koskee erityisesti työvoimavaltaisia tuotteita, kuten valumetallituotteita. Vähemmän tiukat ympäristönormit erityisesti EU:n ulkopuolisissa maissa ovat lisäsyy tällaiseen valumetallituotteiden tuotannon siirtämiseen lähialueille
                  15
               .

               19.Mitä tulee laivanrakennusteollisuuteen, keskimääräinen vuotuinen laivanrakennus puolittui Euroopassa vuosina 2011–2019 verrattuna vuosiin 2002–2010
                  16
               . Aasialaisten tuottajien markkinaosuus on 84 prosenttia, ja ne hallitsevat nyt maailmanmarkkinoita
                  17
               .

               20.Nämä globalisaatioon liittyvät haasteet ovat aiheuttaneet suuria paineita valumetalliteollisuudelle, minkä vuoksi valumetallin kokonaistuotanto Saksassa on vähentynyt 8,9 prosenttia vuosina 2018–2019
                  18
               .

               21.NACE-kaksinumerotason 24 (Metallien jalostus) alalla on tähän mennessä jätetty kuusi EGR-hakemusta, joista neljä perustui kauppaan liittyvään globalisaatioon ja kaksi maailmanlaajuiseen rahoitus- ja talouskriisiin
                  19
               .

               Työntekijävähennyksiin ja toiminnan lopettamiseen johtaneet tapahtumat

               22.Näiden työntekijävähennysten taustalla on GMH Gussin maksukyvyttömyysmenettely. Yksi tytäryhtiö, Dieckerhoff Guss GmbH, lopetti toimintansa kokonaan, kun taas muiden toiminta lopetettiin osittain ja ne ovat maksukyvyttömyysmenettelyssä. Tuhannesta työntekijästä 585 työntekijää on menettänyt työpaikkansa. Viranomaisille ilmoitettiin Walter Hundhausen GmbH:n työntekijävähennyksistä 31. heinäkuuta 2020. Vastaava ilmoitus annettiin Dieckerhoff Guss GmbH:n osalta 24. syyskuuta 2020 ja muiden yritysten osalta 5. lokakuuta 2020.

               23.Vaikka GMH Guss toimi jo globalisaatiosta johtuvassa haastavassa liiketoimintaympäristössä, sen ongelmat kärjistyivät, kun tytäryhtiö Walter Hundhausen GmbH:n pääasiakas, jolle tytäryhtiö toimitti 60 prosenttia tuotannostaan, päätti siirtää osan toimitusketjuaan Turkkiin.

               24.Lisäksi taiwanilainen kilpailija MEITA avasi kaksi valimoa Obrenovacissa, Serbiassa. Nämä valimot, joita Serbian hallitus tuki voimakkaasti, käynnistivät tuotannon vuosina 2017 ja 2019 ja tuottavat erityisesti Euroopan autoteollisuuden tarpeisiin
                  20
               . Tukien ja alhaisempien työvoimakustannusten ansiosta MEITA pystyi tarjoamaan paljon halvempia hintoja kuin saksalaiset kilpailijansa. Tämän seurauksena GMH Gussin tytäryhtiön Dieckerhoff Guss GmbH:n tärkeimmät autoalan asiakkaat vaativat vuonna 2019 30 prosentin hinnanalennusta, johon Dieckerhoff ei pystynyt vastaamaan. Dieckerhoff Guss joutui lopettamaan toimintansa menetettyään asiakkaansa, jotka tekivät sopimuksen MEITAn serbialaisten tehtaiden kanssa.

               25.Työmarkkinaosapuolet sopivat neljän siirtymäkauden yrityksen
                  21
                – yksi kutakin GMH Gussin tytäryhtiötä kohden – perustamisesta. Siirtymäkauden yrityksiä johtaa BOB Transfer GmbH. Työntekijöistä 476 allekirjoitti kolmikantasopimuksen, jonka mukaan he siirtyvät siirtymäkauden yrityksen palvelukseen, kun heidän työsuhteensa GMH Gussin tai jonkin sen neljästä tytäryhtiöstä kanssa päättyy virallisesti.

               26.EGR-tukea käytetään siirtymäkauden yritysten tarjoamien tavanomaisten toimenpiteiden täydentämiseen ja tarvittaessa myös yksittäisten toimenpiteiden pidentämiseen. 86 työntekijää siirtyi ensimmäiseen siirtymäkauden yritykseen 1. elokuuta 2020. Loput työntekijät siirtyivät 1. lokakuuta 2020.

               Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen

               27.Työntekijävähennyksillä odotetaan olevan huomattavia kielteisiä vaikutuksia paikalliseen talouteen. Ruhrin alue on erittäin kaupungistunut teollisuusalue. Alueella on perinteisenä hiilikaivos- ja terästuotantoalueena ollut valtavia rakenteellisia haasteita 1960-luvulta lähtien, ja työttömyysaste on jatkuvasti korkeampi kuin Nordrhein-Westfalenissa keskimäärin. Lisäksi covid-19-pandemia vaikuttaa kielteisesti työmarkkinoihin. Syyskuun 2019 ja syyskuun 2020 välisenä aikana työttömyys nousi Nordrhein-Westfalenissa 6,5 prosentista 7,9 prosenttiin ja Ruhrin alueella 9 prosentista 10,7 prosenttiin. Suurin osa vähennetyistä työntekijöistä on ammattiuransa jälkipuoliskolla. Lisäksi heillä on alhainen koulutustaso ja usein heikko saksan kielen taito.

               Kohteena olevat edunsaajat ja ehdotetut toimet

               Kohteena olevat edunsaajat

               28.Toimenpiteisiin odotetaan osallistuvan arviolta 476 vähennettyä työntekijää. Kyseisten työntekijöiden jakauma sukupuolen, kansalaisuuden ja iän mukaan on seuraava:

                        Ryhmä

                        Kohteena olevien edunsaajien
                           lukumäärä

                        Sukupuoli:

                        Miehiä:

                        455

                        (95,59 %)

                        Naisia:

                        21

                        (4,41 %)

                        Kansalaisuus:

                        EU-kansalaisia:

                        291

                        (61,13 %)

                        Muita kuin EU-kansalaisia:

                        185

                        (38,87 %)

                        Ikäryhmä:

                        15–24-vuotiaita:

                        7

                        (1,47 %)

                        25–29-vuotiaita:

                        24

                        (5,04 %)

                        30–54-vuotiaita:

                        269

                        (56,51 %)

                        55–64-vuotiaita:

                        175

                        (36,76 %)

                        yli 64-vuotiaita:

                        1

                        (0,21 %)

               Ehdotettujen toimien tukikelpoisuus

               29.Vähennetyille työntekijöille tarjottavat yksilölliset palvelut koostuvat seuraavista toimista.

               –Ammattitaitojen kehittäminen: Näitä tarjotaan profiloinnin ja uraohjaushaastattelujen pohjalta. Kurssit voidaan järjestää joko yksilöllisesti tai ryhmissä. Koska osallistujista suuri osa on maahanmuuttajataustaisia, saksan kielen kursseja tarjotaan osallistujille, joilla on heikko saksan kielen taito.

               –Vertaisryhmät/workshopit: Nämä ovat fasilitaattorin avustuksella toimivia ryhmäfoorumeja, jotka auttavat osallistujia vaihtamaan ajatuksia ja pohtimaan kokemuksiaan. Jotkin vertaisryhmät keskittyvät osallistujien yhteiseen taustaan, esimerkkeinä osallistujat, joilla on maahanmuuttajatausta, tai vanhemmat osallistujat.

               –Yrityksen perustamista koskeva neuvonta: Tähän kuuluu joukko neuvontapalveluita oman yrityksen perustamista suunnitteleville. Näihin palveluihin kuuluvat yksilölliset räätälöidyt valmennustoimenpiteet sekä osallistuminen ryhmävalmennukseen.

               –Työnhakuneuvonta: Ammattimaiset työhönvalmentajat auttavat kartoittamaan tukikelpoisille työntekijöille soveltuvia mahdollisia työpaikkoja, joista ei ole vielä julkaistu ilmoitusta.

               –Neuvonta ja ammatillinen ohjaus: Alustavien profilointihaastattelujen perusteella neuvojat tiedottavat työmarkkinoiden kehityksestä ja mahdollisista urapoluista ja tarjoavat lisäksi hakijoille motivoivaa ja inspiroivaa apua ja tukea. Työntekijöitä on kannustettava parantamaan taitojaan tai hankkimaan uusia taitoja sekä osallistumaan koulutustoimenpiteisiin, joiden tarkoituksena on löytää uusi työpaikka, mahdollisesti eri alalta.

               –Kansainvälinen työnvälitys: Erityisneuvojat avustavat työnhaussa työnhakijoita, jotka haluavat ottaa vastaan työpaikan toisessa EU-jäsenvaltiossa, tiedottavat työoloista kyseisessä jäsenvaltiossa ja auttavat tutkintojen kääntämisessä ja tunnustamisessa.

               –Seurantatoimena toteutettava mentorointi: Työntekijät voivat saada lisäohjausta uuden työpaikan vastaanotettuaan. Ohjauspalvelujen avulla on tarkoitus helpottaa uuteen työhön siirtymistä ja minimoida työpaikan menetyksen riski.

               –Koulutusavustus: Maksaminen alkaa siitä päivästä, jona työntekijä aloittaa siirtymäkauden yrityksessä, ja päättyy henkilön jätettyä siirtymäkauden yrityksen. Osallistuminen aktiivisiin työmarkkinatoimenpiteisiin on ennakkoedellytys avustuksen saamiselle.

               30.Suunnitellut toimenpiteet ovat Saksan kestävyysstrategian mukaisia.

               31.Covid-19-pandemian vuoksi on laadittu hygieniasääntöjä, joilla varmistetaan toimenpiteiden täytäntöönpano. Tähän kuuluvat verkkokurssit sekä asianmukaiset tilat luokkahuoneessa pidettäville kursseille
                  22
               .

               32.Tässä kuvatut toimet ovat aktiivisia työmarkkinatoimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Toimet eivät korvaa passiivisia sosiaalisen suojelun toimenpiteitä.

               33.Saksa on toimittanut vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Viranomaiset ovat vahvistaneet, ettei EGR:n rahoitustuella korvata tällaisia toimia.

               Alustava talousarvio

               34.Arvioidut kokonaiskustannukset ovat 1 802 845 euroa, johon sisältyy yksilöllisten palvelujen kustannuksia 1 730 731 euroa ja valmistelu-, hallinnointi-, tiedotus- ja mainonta-, valvonta- ja raportointitoimien kustannuksia 72 114 euroa.

               35.EGR:ltä haettu rahoitusosuus on yhteensä 1 081 706 euroa (60 % kokonaiskustannuksista).

                        Toimet

                        Arvioitu osallistujamäärä

                        Arvioidut kustannukset osallistujaa kohti
                        (euroa
                           23
                        )

                        Arvioidut kokonaiskustannukset

                        (euroa)
                           24

                        Yksilölliset palvelut (EGR-asetuksen 7 artiklan 1 kohdan a ja c alakohta)

                        Ammattitaitojen kehittäminen (Qualifizierungsmaßnahmen)

                        415

                        1 189

                        493 605

                        Vertaisryhmät/workshopit

                        240

                        438

                        105 160

                         Yrityksen perustamista koskeva neuvonta (Existenzgründerberatung)

                        3

                        5 133

                        15 400

                        Työnhakuneuvonta (Beratung und Stellenakquise)

                        476

                        517

                        245 968

                        Neuvonta ja ammatillinen ohjaus (Berufsvorbereitung und Orientierung)

                        200

                        201

                        40 133

                        Kansainvälinen työnvälitys (Internationale Beratung)

                        10

                        1 133

                        11 332

                        Seurantatoimena toteutettava mentorointi (Nachbetreuungsmaßnahmen)

                        375

                        569

                        213 378

                        Välisumma (a):

                        Prosenttiosuus yksilöllisten palvelujen paketista:

                        –

                        1 124 976

                        (65 %)

                        Avustukset ja kannustimet (EGR-asetuksen 7 artiklan 1 kohdan b alakohta)

                        Koulutusavustus (Transferkurzarbeitergeld)

                        476

                        1 273

                        605 755

                        Välisumma (b):

                        Prosenttiosuus yksilöllisten palvelujen paketista:

                        –

                        605 755

                        (35 %)

                         EGR-asetuksen 7 artiklan 4 kohdan mukaiset toimet

                        1. Valmistelutoimet

                        –

                        7 211

                        2. Hallinnointi

                        –

                        39 663

                        3. Tiedotus ja mainonta

                        –

                        3 606

                        4. Valvonta ja raportointi

                        –

                        21 634

                        Välisumma (c):

                        Prosenttiosuus kokonaiskustannuksista:

                        –

                        72 114

                        (4 %)

                        Kustannukset yhteensä (a + b + c)

                        –

                        1 802 845

                        EGR:n rahoitusosuus (60 % kokonaiskustannuksista)

                        –

                        1 081 706

               36.Edellä olevassa taulukossa EGR-asetuksen 7 artiklan 1 kohdan b alakohdan mukaisiksi toimiksi yksilöityjen toimien kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Saksa on vahvistanut näiden toimien edellytyksenä olevan, että toimenpiteiden kohteena olevat edunsaajat osallistuvat aktiivisesti työnhaku- tai koulutustoimiin.

               Menojen tukikelpoisuuskausi

               37.Saksa aloitti yksilöllisten palvelujen tarjoamisen kohteena oleville edunsaajille 1. elokuuta 2020. Kyseisten toimien menoihin voidaan näin ollen myöntää EGR:n rahoitustukea 1. elokuuta 2020 ja 15. joulukuuta 2022 väliseltä ajalta.

               38.Saksalle on aiheutunut hallinnollisia menoja EGR:n täytäntöönpanosta 1. marraskuuta 2020 alkaen. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 1. marraskuuta 2020 ja 15. kesäkuuta 2023 väliseltä ajalta.

               Täydentävyys suhteessa kansallisin tai unionin varoin rahoitettuihin toimiin

               39.Kansallisen ennakko- tai osarahoituksen lähteet ovat liittotasavallan budjetti ja liittotasavallan työvoimaviranomainen (Bundesagentur für Arbeit). Nämä rahoittavat kansallisen 40 prosentin rahoitusosuuden siirtymäkauden yrityksen tarjoamien EGR-rahoitteisten toimenpiteiden kokonaiskustannuksista
                  25
               .

               40.Saksa on vahvistanut, että EGR:n rahoitustukea saaviin edellä kuvattuihin toimiin ei saada tukea muista unionin rahoitusvälineistä.

               41.Saksa totesi, että EGR:n tarjoamat toimenpiteet täydentävät Euroopan sosiaalirahaston (ESR) tarjoamia toimenpiteitä. ESR:n Nordrhein-Westfalenin toimenpideohjelmasta yhteisrahoitetaan joitakin työmarkkinaosapuolten sopimia irtisanomisjärjestelyn (Sozialplan) perustoimenpiteitä. Saksa vahvisti, että EGR ei korvaa yhtäkään näistä toimenpiteistä.

               Menettelyt, joita noudatetaan kohteena olevien edunsaajien tai heidän edustajiensa tai työmarkkinaosapuolten sekä paikallis- ja aluehallinnon viranomaisten kuulemiseksi

               42.Saksa on ilmoittanut, että yksilöllisten palvelujen koordinoidun paketin laadinnassa on kuultu kaikkia asianomaisia osapuolia ja erityisesti työmarkkinaosapuolia. EGR:stä tuettavien toimenpiteiden suunnittelun yhteydessä liittovaltion työ- ja sosiaaliministeriö kävi keskusteluja julkisten työvoimapalvelujen ja BOB Transfer GmbH:n kanssa mahdollisuudesta saada tukea EGR:stä. Työmarkkinaosapuolet ovat alusta alkaen tukeneet mahdollista EGR-hakemusta. Mahdollisen EGR:n yhteisrahoittaman tukitoimen ohjaamiseksi perustettiin seurantakomitea. Työ- ja sosiaaliministeriön, julkisten työvoimapalvelujen ja siirtymäkauden yrityksen edustajien lisäksi seurantakomiteaan kuuluu työmarkkinaosapuolten edustajia, IG Metall -ammattiliiton edustajia, irtisanovan yrityksen ja sen tytäryhtiöiden selvittäjiä sekä yritysneuvostojen edustajia.

               Hallinto- ja valvontajärjestelmät

               43.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Saksa on ilmoittanut komissiolle, että rahoitustukea hallinnoivat liittotasavallan työ- ja sosiaaliministeriössä (Bundesministerium für Arbeit und Soziales) samat elimet, jotka hallinnoivat Euroopan sosiaalirahastoa (ESR). ”Gruppe Europäische Fonds für Beschäftigung” toimii hallintoviranomaisena
                  26
               , kun taas organisatorisesti riippumaton ”Organisationseinheit Prüfbehörde”
                  27
                on näiden rahastojen valvontaviranomainen. Nämä elimet hallinnoivat myös aiempia Saksalle myönnettyjä EGR-tukia. Jotkin EGR:n hallintoviranomaisen tehtävistä on pysyvästi siirretty julkisille työvoimapalveluille hallinnollisella sopimuksella.

               Asianomaisen jäsenvaltion sitoumukset

               44.Saksa on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –GMH Guss, joka on jatkanut toimintaansa irtisanomisten jälkeen, on noudattanut henkilöstön vähentämistä koskevia oikeudellisia velvoitteitaan ja turvannut työntekijänsä asianmukaisesti.

               –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään.

               –Suunnitellut toimet täydentävät rakennerahastojen rahoittamia toimia.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               45.EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten vuosia 2021–2027 koskevan monivuotisen rahoituskehyksen vahvistamisesta 17. joulukuuta 2020 annetun neuvoston asetuksen (EU, Euratom) 2020/2093
                  28
                8 artiklan 1 kohdassa säädetään.

               46.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 1 081 706 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               47.Euroopan parlamentti ja neuvosto tekevät yhdessä talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16. joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  29
                9 kohdan mukaisesti ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               48.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 1 081 706 euroa.

               49.Samaan aikaan kun komissio hyväksyy tämän ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta.

               2021/0107 (BUD)

               Ehdotus

               EUROOPAN PARLAMENTIN JA NEUVOSTON PÄÄTÖS

               Euroopan globalisaatiorahaston varojen käyttöönotosta
                  Saksan hakemuksen johdosta – EGF/2020/003 DE/GMH Guss

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013
                  30
                ja erityisesti sen 15 artiklan 4 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16 päivänä joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  31
                ja erityisesti sen 9 kohdan,

               ottavat huomioon Euroopan komission ehdotuksen,

               sekä katsovat seuraavaa:

               (1)Euroopan globalisaatiorahaston, jäljempänä ’EGR’, tarkoituksena on tarjota tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttaa heitä integroitumaan uudelleen työmarkkinoille.

               (2)EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten neuvoston asetuksen (EU, Euratom) 2020/2093
                  32
                8 artiklan 1 kohdassa säädetään.

               (3)Saksa toimitti 15 päivänä joulukuuta 2020 hakemuksen EGR:n rahoitustuen saamiseksi, koska GMH Guss GmbH oli vähentänyt työntekijöitä Saksassa. Hakemusta on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)Tämän vuoksi EGR:stä olisi otettava käyttöön 1 081 706 euroa rahoitustuen myöntämiseksi Saksan hakemuksen perusteella.

               (5)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan Euroopan globalisaatiorahastosta käyttöön 1 081 706 euroa maksusitoumusmäärärahoina ja maksumäärärahoina osana varainhoitovuotta 2021 koskevaa unionin yleistä talousarviota.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [...] päivästä [...]kuuta [...] [sen hyväksymispäivästä]
                  33*.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                        EUVL L 347, 20.12.2013, s. 855.

                     (2)

                        Asetusta (EU) N:o 1309/2013 sovelletaan kaikkiin viimeistään 31. joulukuuta 2020 vastaanotettuihin hakemuksiin.

                     (3)

                        EGR-asetuksen 3 artiklan mukaisessa merkityksessä.

                     (4)

                        Komission asetus (EU) N:o 1046/2012, annettu 8 päivänä marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34).

                     (5)

                        EUVL L 393, 30.12.2006, s. 1.

                     (6)

                        Asetuksen (EU) N:o 1309/2013 7 artiklan 4 kohdan mukaisesti.

                     (7)

                        Tytäryhtiöt Friedrich Wilhelms-Hütte Eisenguss GmbH ja Friedrich Wilhems-Hütte GmbH, jotka molemmat sijaitsevat Mülheim an der Ruhrissa.

                     (8)

                        Tytäryhtiö Dieckerhoff Guss GmbH Gevelsbergissä ja tytäryhtiö Walter Hundhausen GmbH Schwertessä (jossa sijaitsee myös GMH Guss GmbH:n päätoimipaikka).

                     (9)

                        Neuvoston direktiivi 98/59/EY, annettu 20 päivänä heinäkuuta 1998, työntekijöiden joukkovähentämistä koskevan jäsenvaltioiden lainsäädännön lähentämisestä (EYVL L 225, 12.8.1998, s. 16).

                     (10)

                        Bundesverband der Deutschen Gießerei-Industrie (BDGUss): Die Gießerei-Industrie. Eine starke Branche in Zahlen (2019).

                     (11)

                        https://www.bdguss.de/branche/rolle-bedeutung/

                     (12)

                        Bundesverband der Deutschen Gießerei-Industrie (BDGUss): Branchenkennzahlen – Die deutsche Gießerei-Industrie (2019)

                     (13)

                        https://www.vda.de/de/services/zahlen-und-daten/jahreszahlen/automobilproduktion sowie https://www.quest-trendmagazin.de/automobilindustrie/internationalisierung/weltregion-automobilproduktion.html

                     (14)

                  https://www.oica.net/category/production-statistics/2018-statistics/
                   ;
                  https://www.acea.be/statistics/article/eu-commercial-vehicle-production

                     (15)

                        Deutsche Bank Research (2020): Automobilindustrie – Produktion in China überflügelt heimische Fertigung; Euroopan elin- ja työolojen kehittämissäätiö (Eurofound) (2016). -ERM-raportti 2016: Globalisation slowdown? Recent evidence of offshoring and reshoring in Europe; Euroopan elin- ja työolojen kehittämissäätiö (Eurofound) (2020). ERM-raportti 2020: Restructuring across borders.

                     (16)

                        Mitattuna kompensoituina bruttovetoisuustonneina (cgt).

                     (17)

                        Feldhoff, Thomas (2020): Gießereibranche unter Anpassungsdruck: Ausgewählte Entwicklungstrends.

                     (18)

                        Stephen, Sophie (2020): Deutsche Gussproduktion 2019 und Ausblick 2020, julkaisussa GIESSEREI, 04/2020.

                     (19)

                        https://ec.europa.eu/social/main.jsp?catId=582&langId=fi

                     (20)

                        https://www.serbianmonitor.com/en/chinas-mei-ta-opens-second-factory-in-obrenovac/

                     (21)

                        Saksan lainsäädännön mukaan siirtymäkauden yrityksen perustaminen ei ole pakollista. Työntekijöitä irtisanovalla yrityksellä ei ole velvollisuutta osallistua siirtymäkauden yrityksen perustamiseen. Jos irtisanova yritys ei osallistu, siirtymäkauden yritys jää perustamatta. Jos irtisanova yritys tarjoutuu osallistumaan ja jos työmarkkinaosapuolet hyväksyvät siirtymäkauden yrityksen perustamisen, sovelletaan Saksan sosiaalilainsäädäntöä (SBG, III jakson pykälät 110 ja 111).

                     (22)

                        Luokkahuoneessa pidettäviä kursseja varten on käytössä covid-19-pikatestit, joilla varmistetaan luokkahuoneopetuksen turvallisuus.

                     (23)

                        Työntekijää kohden arvioidut kustannukset on desimaalien välttämiseksi pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Saksan esittämässä hakemuksessa.

                     (24)

                        Kokonaiskustannukset eivät täsmää pyöristämisen vuoksi.

                     (25)

                        Yksilöllisten palvelujen pakettia, joka kattaa avustusten maksamisen ja aktiivisia työmarkkinatoimenpiteitä, voidaan alkaa tarjota heti, kun työntekijät siirtyvät virallisesti siirtymäkauden yrityksen palvelukseen. Työntekijät saavat alusta lähtien koulutusavustusta (”Transferkurzarbeitergeld”), joka täyttää EGR:n yhteisrahoitusehdot, ja vähennetyt työntekijät osallistuvat aktiivisiin työmarkkinapoliittisiin toimenpiteisiin.

                     (26)

                        Kuitenkin ryhmässä ”Gruppe Europäische Fonds für Beschäftigung” yksikkö ”Referat EF 4” toimii EGR:n hallintoviranomaisena, kun taas ESR:n hallintoviranomaisena toimii ”Referat EF 1”.

                     (27)

                        ”Organisationseinheit Prüfbehörde” on riippumaton tarkastus- ja valvontaviranomainen, joka raportoi suoraan ei-poliittiselle valtiosihteerille.

                     (28)

                        EUVL L 433I, 22.12.2020, s. 15.

                     (29)

                        EUVL L 433I, 22.12.2020, s. 29.

                     (30)

                        EUVL L 347, 20.12.2013, s. 855.

                     (31)

                        EUVL L 433I, 22.12.2020, s. 29.

                     (32)

                        Neuvoston asetus (EU, Euratom) 2020/2093, annettu 17 päivänä joulukuuta 2020, vuosia 2021–2027 koskevan monivuotisen rahoituskehyksen vahvistamisesta (EUVL L 433I, 22.12.2020, s. 15).

                     (33)
                  *
                        Parlamentti lisää päivämäärän ennen julkaisemista EUVL:ssä.


               EUROOPAN KOMISSIO
            Bryssel 27.4.2021
            COM(2021) 212 final
            2021/0109(BUD)
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan globalisaatiorahaston varojen käyttöönotosta Belgian hakemuksen johdosta – EGF/2020/005 BE/Swissport

               PERUSTELUT

               EHDOTUKSEN TAUSTA

               1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013
                  1
               , jäljempänä ’EGR-asetus’
                  2
               .

               2.Belgia toimitti 22. joulukuuta 2020 hakemuksen EGF/2020/005 BE/Swissport EGR:n rahoitustuen saamiseksi Swissport Belgiumin
                  3
                Belgiassa toteuttamien työntekijävähennysten
                  4
                vuoksi.

               3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2020/005 BE/Swissport

                        Jäsenvaltio

                        Belgia

                        Hakemuksen jättämispäivä

                        22. joulukuuta 2020

                        Ilmoitus hakemuksen vastaanottamisesta

                        22. joulukuuta 2020

                        Lisätietopyyntö

                        5. tammikuuta 2021

                        Lisätietojen toimittamisen määräaika

                        16. helmikuuta 2021

                        Arvioinnin päättämisen määräaika

                        11. toukokuuta 2021

                        Toimintakriteeri

                        EGR-asetuksen 4 artiklan 1 kohdan a alakohta

                        Ensisijainen yritys

                        Swissport Belgium

                        Asianomaisten yritysten määrä

                        1

                        Toimiala(t)

                        (NACE Rev. 2:n kaksinumerotaso)
                           5

                        Kaksinumerotaso 52 (Varastointi ja liikennettä palveleva toiminta)

                        Kaksinumerotaso 81 (Kiinteistön- ja maisemanhoito)
                           6

                        Viiteajanjakso (neljä kuukautta):

                        9. kesäkuuta 2020 – 9. lokakuuta 2020

                        Viiteajanjaksona tapahtuneet työntekijävähennykset (a)

                        1 468

                        Työntekijävähennykset ennen viiteajanjaksoa tai sen jälkeen (b)

                        0

                        Vähennettyjen työntekijöiden kokonaismäärä (a + b)

                        1 468

                        Tukeen oikeutettujen edunsaajien kokonaismäärä

                        1 468

                        Kohteena olevien edunsaajien kokonaismäärä

                        1 468

                        Yksilöllisten palvelujen talousarvio euroina

                        5 977 108

                        EGR:n täytäntöönpanon talousarvio
                           7
                         euroina

                        221 600

                        Kokonaistalousarvio euroina

                        6 198 708

                        EGR:n tuki euroina (60 %)

                        3 719 224

               HAKEMUKSEN ARVIOINTI

               Menettely

               4.Belgia toimitti hakemuksen EGF/2020/005 BE/Swissport 22. joulukuuta 2020 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti samana päivänä vastaanottaneensa hakemuksen ja pyysi Belgialta lisätietoja 5. tammikuuta 2021. Nämä lisätiedot toimitettiin kuuden viikon kuluessa pyynnön esittämisestä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 11. toukokuuta 2021.

               Hakemuksen tukikelpoisuus

               Asianomaiset yritykset ja edunsaajat

               5.Hakemus koskee 1 468:aa Swissport Belgiumin vähentämää työntekijää. Työntekijävähennykset koskevat koko Belgiaa.

               6.Belgia jätti hakemuksen käyttäen perustana EGR-asetuksen 4 artiklan 1 kohdan a alakohdan toimintakriteeriä, jossa edellytetään, että vähintään 500 työntekijää vähennetään jäsenvaltiossa sijaitsevasta yrityksestä neljän kuukauden viiteajanjaksona, mukaan luettuina työntekijät, jotka vähennetään yrityksen toimittajien tai jatkojalostajien palveluksesta, ja/tai itsenäiset ammatinharjoittajat, jotka lopettavat työskentelynsä yrityksen toimittajille tai jatkojalostajille.

               7.Hakemuksen neljän kuukauden viiteajanjakso alkoi 9. kesäkuuta 2020 ja päättyi 9. lokakuuta 2020.

               8.Swissport Belgiumista vähennettiin 1 468 työntekijää viiteajanjaksolla.

               Työntekijävähennysten ja työskentelyn loppumisen laskeminen

               9.Kaikki työntekijävähennykset viiteajanjaksolla on laskettu päivästä, jona työnantaja antaa yksilöllisen ilmoituksen työntekijän irtisanomisesta tai työsopimuksen päättämisestä.

               Tukeen oikeutetut edunsaajat

               10.Tukeen oikeutettuja edunsaajia on yhteensä 1 468.

               Työntekijävähennysten ja maailmanlaajuisen rahoitus- ja talouskriisin välinen yhteys

               11.Maailman terveysjärjestö julisti covid-19-epidemian pandemiaksi 11. maaliskuuta 2020. Euroopan komissio totesi 27. toukokuuta 2020 antamassaan tiedonannossa EU:n talousarvio Euroopan elpymissuunnitelman moottorina
                  8
               , että pandemia oli johtanut talouskriisiin, ja esitti talouden elpymissuunnitelman. Tämän johdosta EGR voi reaktiivisena hätätilanteen välineenä avustaa maailmanlaajuisen rahoitus- ja talouskriisin vuoksi työpaikkansa menettäneitä ihmisiä.

               12.Pandemia aiheutti vuoden 2020 alkupuoliskolla syvimmän taantuman EU:n historiassa. Komission antaman Euroopan talousennusteen (talvi 2021 (väliennuste))
                  9
                mukaan EU:n BKT:n katsottiin supistuvan noin 6,3 prosenttia vuonna 2020 ja kasvavan jälleen 3,7 prosenttia vuonna 2021 ja 3,9 prosenttia vuonna 2022.

               13.Belgia aloitti sulkutoimet 18. maaliskuuta 2020 koronaviruspandemian hillitsemiseksi. Vaikutus oli välitön Brysselin lentokentällä toimiville lentoliikenteen harjoittajille ja yrityksille. Sulkutoimien ensimmäisen viikon aikana (16.–22. maaliskuuta) lentojen määrä tällä lentoasemalla putosi vain 578:aan, mikä tarkoitti 58 prosentin laskua tammikuuhun 2020 verrattuna. Seuraavien viikkojen aikana matkustajakoneiden liikkuminen lentokentällä loppui lähes kokonaan lukuun ottamatta pientä määrää kotiutuslentoja, kiireellisiä lääkintälentoja ja diplomaattisia lentoja.

               14.Vuonna 2020 kansainvälinen matkustajaliikenne väheni kaiken kaikkiaan 60 prosenttia verrattuna vuoteen 2019 (4,5 miljardista matkustajasta 1,8 miljardiin), ja 50 prosenttia kaikista maailman ilma-aluksista siirrettiin varastoon
                  10
               .

               15.Komissio totesi Euroopan parlamentille ja neuvostolle antamassaan kertomuksessa lentoliikenteen harjoittamisen yhteisistä säännöistä yhteisössä covid-19-pandemian yhteydessä
                  11
               , että maahuolintapalveluihin on kohdistunut vakava vaikutus ja että on olemassa todellinen riski, että maahuolintapalvelujen tarjoajien konkurssit lisääntyvät koko vuoden 2021 ajan.

               16.Swissport Belgium, toinen lentoaseman kahdesta maahuolitsijasta, vastasi 60 prosentista huolinta- ja siivouspalveluista lentoasemalla. Kun pandemia iski, Swissport Belgium oli toteuttamassa menestyksekkäästi elvytyssuunnitelmaa: vuoden 2019 viimeisellä neljänneksellä kokonaisliikevaihto oli kasvanut 5,8 prosentilla verrattuna vuoden 2018 viimeiseen neljännekseen. Swissport esitteli hallituksensa kokouksessa 20. helmikuuta 2020 liikevaihtoennusteen, jonka mukaan vuonna 2020 tappioiden määrä olisi 4,5 miljoonaa euroa, mikä oli 37 prosenttia pienempi tappioiden määrä kuin vuonna 2019.

               17.Toukokuuhun 2020 mennessä oli kuitenkin selvää, että lentoliikenteen ja lentoaseman toimintojen palautuminen normaaliksi veisi pitkän ajan. Swissport Belgium arvioi omien asiakkaidensa tekemien toiminnan uudelleen käynnistämistä koskevien ennusteiden perusteella, että vuoden 2020 loppuun mennessä sen toiminta olisi noin 40 prosentin tasolla sen pandemiaa edeltäneestä toiminnasta ja todennäköisesti enintään 70–80 prosentin tasolla vuonna 2021
                  12
               . Swissport kärsi likviditeetin puutteesta kolmen kuukauden toimintakeskeytyksen jälkeen, joten se haki konkurssia. Brysselin tuomioistuin julisti yrityksen konkurssiin 9. kesäkuuta 2020, viikkoa ennen kuin Euroopan lentojen oli määrä käynnistyä uudelleen Brysselin lentokentällä 60:een 20 eri lentoyhtiön liikennöimään kohteeseen
                  13
               .

               18.Lentoaseman toinen maahuolitsija Aviapartner Belgium oli myös suurissa vaikeuksissa ja kärsi likviditeetin puutteesta pandemian aiheuttaman toimintakeskeytyksen vuoksi, ja sen tulot putosivat 95 prosenttia sen pandemiaa edeltäneistä tuloista. Jotta estettäisiin Aviapartnerin joutuminen konkurssiin, mikä olisi jättänyt lentoaseman ilman ainoatakaan maahuolitsijaa, Belgian hallitus myönsi sille enintään 25 miljoonan euron vaihtovelkakirjalainan SFPI-FPIM:n (Federal Participation and Investment Society)
                  14
                kautta kahdeksan päivää sen jälkeen, kun Swissport Belgium meni konkurssiin. Ilman maahuolitsijoita matkustaja- ja rahtilennot eivät voisi lähteä lentoasemalta eivätkä laskeutua sinne. Lainalla varmistettiin Aviapartnerin elinkelpoisuus, jotta toiminnot lentoasemalla voitiin aloittaa uudelleen sulkutoimien jälkeen.

               19.Tähän mennessä varastointi ja liikennettä palveleva toiminta on ollut muiden toimialojen ohella yhden monialaisen EGR-hakemuksen
                  15
                kohteena niin, että hakemuksen perusteeksi esitettiin koronaviruspandemiasta aiheutunut talouskriisi.

               Työntekijävähennyksiin ja toiminnan lopettamiseen johtaneet tapahtumat

               20.Swissport Belgium julistettiin konkurssiin 9. kesäkuuta 2020 sen jälkeen, kun lentoasemalla ei ollut ollut viikkoihin juuri lainkaan maahuolintapalveluja. Koska lisäksi matkustajalentoliikenteen lyhyen aikavälin elpyminen oli hyvin epävarmaa, yksikään yritys ei osoittanut kiinnostusta Swissport Belgiumin huolintatoiminnan ottamiseksi haltuunsa
                  16
               . Nämä kaksi toisiinsa liittyvää tapahtumaa aiheuttivat työntekijävähennykset, joiden vuoksi tämä hakemus esitetään.

               Työntekijävähennysten odotettu vaikutus paikalliseen, alueelliseen tai kansalliseen talouteen ja työllisyyteen

               21.Brysselin kauppakamarin ja flaamilaisen työnantajajärjestön Vokan
                  17
                mukaan Brysselin lentoasema tarjoaa suoraan 24 000 työpaikkaa ja välillisesti 40 000 työpaikkaa.

               22.Swissport Belgiumin työntekijävähennykset koskevat työntekijöitä, jotka asuvat koko maan alueella: Bryssel (29 %), Flanderi (52 %) ja Vallonia (19 %).

               23.Lokakuuhun 2020 mennessä koko maan työttömyysaste oli työajan lyhentämisjärjestelyistä huolimatta noussut 1,3 prosenttiyksiköllä 6,4 prosenttiin lokakuusta 2019
                  18
               . Flanderissa, missä Brysselin lentoasema sijaitsee, työttömyysaste oli lokakuuhun 2020 mennessä noussut yhdellä prosenttiyksiköllä 4,4 prosenttiin verrattuna lokakuuhun 2019. Valloniassa miesten työttömyysaste oli 8,3 prosenttia vuoden 2020 kolmannella neljänneksellä, mikä on lähes 2 prosenttiyksikköä korkeampi kuin koko maan keskiarvo tässä ryhmässä. Äkillinen toiminnan keskeytyminen tietyillä keskeisillä toimialoilla (ateriapalvelut, matkailu, kulttuuri jne.) on erityisesti ravistellut Brysselin työmarkkinoita; työttömyysaste nousi 15 prosenttiin (vuosimuutos +2 prosenttiyksikköä) vuoden 2020 kolmannella neljänneksellä
                  19
               .

               24.Työttömyyden kasvun vuoksi Belgian viranomaiset pelkäävät, että uudelleentyöllistyminen on entistäkin vaikeampaa muita heikommassa asemassa oleviin ryhmiin kuuluvien työntekijöiden kohdalla. Suuri osa Swissportin entisestä työvoimasta kuuluu tähän joukkoon, koska he ovat pääasiassa vähäisen tai keskitason ammattitaidon omaavia työntekijöitä, ja noin kolmasosa (32,5 %) on yli 50-vuotiaita. Tämä työntekijöiden ryhmä tarvitsee lisäohjausta ja -tukea työnhakuun sekä tarpeisiinsa räätälöityä täydennys- ja uudelleenkoulutusta uudelleentyöllistymismahdollisuuksiensa parantamiseksi.

               Kohteena olevat edunsaajat ja ehdotetut toimet

               Kohteena olevat edunsaajat

               25.Kaikkien vähennettyjen työntekijöiden odotetaan osallistuvan toimenpiteisiin. Kyseisten työntekijöiden jakauma sukupuolen, kansalaisuuden ja iän mukaan on seuraava:

                        Ryhmä

                        Kohteena olevien
                           edunsaajien lukumäärä

                        Sukupuoli:

                        Miehiä:

                        1 086

                        (73,98 %)

                        Naisia:

                        382

                        (26,02 %)

                        Kansalaisuus:

                        EU-kansalaisia:

                        1 400

                        (95,37 %)

                        Muita kuin EU-kansalaisia:

                        68

                        (4,63 %)

                        Ikäryhmä:

                        15–24-vuotiaita:

                        83

                        (5,65 %)

                        25–29-vuotiaita:

                        184

                        (12,53 %)

                        30–54-vuotiaita:

                        1 001

                        (68,19 %)

                        55–64-vuotiaita:

                        199

                        (13,56 %)

                        yli 64-vuotiaita:

                        1

                        (0,07 %)

               Ehdotettujen toimien tukikelpoisuus

               26.Vähennetyille työntekijöille tarjottavat yksilölliset palvelut koostuvat seuraavista toimista:

               –Tiedotus, työnhakuneuvonta ja ammatillinen ohjaus. Toimenpiteitä koskevan yleisen ja yksilöllisen tiedotuksen ohella tähän kuuluu työntekijöiden profilointi, työhön sijoittumisen tuki, aktiivinen työsuuntautunut ohjaus ja työnvälitys. Myös työpaikkamessuja järjestetään.

               –Koulutus. Tarjotaan työntekijöiden tarpeisiin sovitettua koulutusta. Tähän kuuluu laaja-alainen koulutus, kuten vieraiden kielten ja tietoteknisten taitojen opetus, sekä ammatillinen koulutus taidoissa, joita edellytetään lentoasemapalveluissa tai osaajapulasta kärsivillä toimialoilla.

               –Työpaikkakoulutus. Tätä tarjotaan sellaisiin avoinna oleviin työpaikkoihin, joista puuttuu soveltuvia hakijoita. Kun työntekijä on suorittanut koulutuksen menestyksekkäästi, hänelle tarjotaan työsopimusta.

               –Yrityksen perustamista valmisteleva tuki. Tavoitteena on kehittää elinkelpoisia liiketoiminnan tai itsenäisen ammatinharjoittamisen hankkeita, ja itsenäisestä ammatinharjoittamisesta kiinnostuneet työntekijät saavat tukea alueellisilta organisaatioilta. Tähän voi kuulua esimerkiksi suunnittelua, toteutettavuustutkimusten tekemistä, liiketoimintasuunnitelmien laatimista, apua rahoitusmahdollisuuksien kartoittamiseen jne.

               –Avustus yrityksen perustamiseen. Työntekijöille, jotka perustavat yrityksen tai alkavat toimia itsenäisinä ammatinharjoittajina, myönnetään enintään 15 000 euron suuruinen avustus.

               –Kannustimet ja avustukset. 1) Työnhakuavustukset ja koulutusavustukset. Työntekijöille myönnetään avustuksena 1 euro jokaisesta tunnista, jona he tosiasiallisesti osallistuvat koulutukseen tai työnhakutoimenpiteisiin. 2) Tuki matkakuluihin. Alueellisen ja alueidenvälisen liikkuvuuden edistämiseksi myönnetään työntekijöille, jotka ottavat vastaan työpaikan yli 60 kilometrin päästä kotoaan tai yli neljän tunnin edestakaisen työmatkan päästä, kerta-avustuksena 500 euroa, jos he matkustavat yksityisellä liikennevälineellä, tai 750 euroa, jos he matkustavat julkisella liikennevälineellä. 3) Bonus sukupuolistereotypioiden rikkomisesta. Aliedustetun sukupuolen työntekijät, jotka valitsevat ammatillisen koulutuksen sukupuolijakaumaltaan merkittävästi epätasapainoiseen ammattiin
                  20
               , saavat 700 euron bonuksen, joka maksetaan kahdessa erässä; ensimmäinen erä koulutuksen alkaessa ja toinen sen päättyessä. 4) Yrityksen perustamista valmisteleva avustus. Oman yrityksen perustamista valmisteleville työntekijöille myönnetään 350 euron kuukausiavustus enintään 12 kuukauden ajaksi. Vastikään itsenäisen ammatinharjoittamisen aloittaneen henkilön tukemiseksi toiminnan ensimmäisten kuukausien aikana tarjotaan myös 200 euron avustus enintään viiden kuukauden ajaksi. 5) Kouluunpaluuavustus. Kuukausittainen 350 euron avustus taataan työntekijöille, jotka aloittavat vähintään vuoden kestävät täysipäiväiset korkea-asteen opinnot tai vähintään kolme kuukautta kestävän pätevöittävän koulutuksen, jossa hankitaan tarvittavat taidot työpaikkoihin, joita on tarjolla ja joihin on vaikea löytää työntekijöitä tai jotka liittyvät kriittisiin toimintoihin
                  21
                jne.

               27.Covid-19-pandemian johdosta on laadittu hygieniakäytännöt toimenpiteiden täytäntöönpanon varmistamiseksi.

               28.Tässä kuvatut ehdotetut toimet ovat aktiivisia työmarkkinatoimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Nämä toimet eivät korvaa passiivisia sosiaalisen suojelun toimenpiteitä.

               29.Belgia on toimittanut vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Maan viranomaiset ovat vahvistaneet, ettei EGR:n rahoitustuella korvata tällaisia toimia.

               Alustava talousarvio

               30.Kokonaiskustannukset ovat arviolta 6 198 708 euroa. Yksilöllisten palvelujen osuus on 5 977 108 euroa ja valmistelu-, hallinnointi-, tiedotus-, mainonta-, valvonta- ja raportointitoimien osuus 221 600 euroa.

               31.EGR:ltä haettu rahoitusosuus on yhteensä 3 719 224 euroa (60 % kokonaiskustannuksista).

                        Toimet

                        Arvioitu osallistujamäärä

                        Arvioidut kustannukset osallistujaa kohti
                        (euroa)
                           22

                        Arvioidut kokonaiskustannukset

                        (euroa)
                           23

                        Yksilölliset palvelut (EGR-asetuksen 7 artiklan 1 kohdan a ja c alakohdan mukaiset toimet)

                        Tiedotus, työnhakuneuvonta ja ammatillinen ohjaus

                        1 468

                        2 230

                        3 273 787

                        Koulutus, uudelleenkoulutus ja ammatillinen koulutus

                        610

                        3 534

                        2 155 437

                        Työpaikkakoulutus

                        10

                        1 440

                        14 396

                        Yrityksen perustamista valmisteleva tuki

                        70

                        2 000

                        139 988

                        Avustus yrityksen perustamiseen

                        12

                        10 000

                        120 000

                        Välisumma (a):

                        Prosenttiosuus yksilöllisten palvelujen paketista

                        –

                        5 703 608

                        (95,42 %)

                        Avustukset ja kannustimet (EGR-asetuksen 7 artiklan 1 kohdan b alakohdan mukaiset toimet)

                        Kannustimet ja avustukset

                        367

                        745

                        273 500

                        Välisumma (b):

                        Prosenttiosuus yksilöllisten palvelujen paketista:

                        –

                        273 500

                        (4,58 %)

                         EGR-asetuksen 7 artiklan 4 kohdan mukaiset toimet

                        1. Valmistelutoimet

                        –

                        6 000

                        2. Hallinnointi

                        –

                        52 420

                        3. Tiedotus ja mainonta

                        –

                        55 000

                        4. Valvonta ja raportointi

                        –

                        108 180

                        Välisumma (c):

                        Prosenttiosuus kokonaiskustannuksista:

                        –

                        221 600

                        (3,57 %)

                        Kustannukset yhteensä (a + b + c):

                        –

                        6 198 708

                        EGR:n rahoitusosuus (60 % kokonaiskustannuksista)

                        –

                        3 719 224

               32.Edellä olevassa taulukossa EGR-asetuksen 7 artiklan 1 kohdan b alakohdan mukaisiksi toimiksi yksilöityjen toimien kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Belgia on vahvistanut näiden toimien edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin.

               33.Belgia on vahvistanut, että itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla liittyvät investointikustannukset ovat enintään 15 000 euroa edunsaajaa kohti.

               Menojen tukikelpoisuuskausi

               34.Belgia aloitti yksilöllisten palvelujen tarjoamisen kohteena oleville edunsaajille 9. kesäkuuta 2020. Kyseisten toimien menoihin voidaan näin ollen myöntää EGR:n rahoitustukea 9. kesäkuuta 2020 ja 22. joulukuuta 2022 väliseltä ajalta.

               35.Belgialle on aiheutunut hallinnollisia kuluja EGR:n täytäntöönpanosta 10. kesäkuuta 2020 lähtien. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 10. kesäkuuta 2020 ja 22. kesäkuuta 2023 väliseltä ajalta.

               Täydentävyys suhteessa kansallisin tai unionin varoin rahoitettuihin toimiin

               36.Kansallisen ennakko- tai osarahoituksen lähteitä ovat Région de Bruxelles-Capitale/Brussels Hoofdstedelijk Gewest, Vlaams Gewest sekä Région Wallonne.

               37.Belgia on vahvistanut, että EGR:n rahoitustukea saaviin edellä kuvattuihin toimiin ei saada tukia muista unionin rahoitusvälineistä.

               Menettelyt, joita noudatetaan kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuulemiseksi

               38.Belgia on ilmoittanut, että yksilöllisten palvelujen koordinoidun paketin laadinnassa on kuultu työntekijöiden edustajia ja työmarkkinaosapuolia 3. ja 19. marraskuuta 2020 pidetyissä kokouksissa. Belgian viranomaiset ovat myös pitäneet kokouksen Aviato vzw:n kanssa, joka on Brysselin lentoasemalla toimiva työvoimakeskus työnhakijoita ja työnantajia varten. Aviato on erikoistunut ilmailualaan, ja sitä kuultiin parhaiten soveltuvasta täydennys- ja uudelleenkoulutuksesta, jota on tarkoitus tarjota vähennetyille työntekijöille.

               39.Flanderin, Vallonian ja Brysselin alueviranomaiset toimivat tämän hakemuksen edistäjinä. Belgian kolmen työvoimapalvelun
                  24
                alueet yhdistävä yhteistyörakenne Synerjob parantaa ehdotettujen toimien yhtenäisyyttä.

               Hallinnointi- ja valvontajärjestelmät

               40.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Belgia on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös Euroopan sosiaalirahaston hallinnointi ja valvonta alueilla Région de Bruxelles-Capitale/Brussels Hoofdstedelijk Gewest, Vlaams Gewest sekä Région Wallonne.

               Asianomaisen jäsenvaltion sitoumukset

               41.Belgia on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään.

               –Suunnitellut toimet täydentävät rakennerahastoista rahoitettuja toimia.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               42.EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten vuosia 2021–2027 koskevan monivuotisen rahoituskehyksen vahvistamisesta 17. joulukuuta 2020 annetun neuvoston asetuksen (EU, Euratom) 2020/2093
                  25
                8 artiklan 1 kohdassa säädetään.

               43.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 3 719 224 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               44.Euroopan parlamentti ja neuvosto tekevät yhdessä talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16. joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  26
                9 kohdan mukaisesti ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               45.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 3 719 224 euroa.

               46.Samaan aikaan kun komissio hyväksyy tämän ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta.

               2021/0109 (BUD)

               Ehdotus

               EUROOPAN PARLAMENTIN JA NEUVOSTON PÄÄTÖS

               Euroopan globalisaatiorahaston varojen käyttöönotosta
                  Belgian hakemuksen johdosta – EGF/2020/005 BE/Swissport

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013
                  27
                ja erityisesti sen 15 artiklan 4 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16 päivänä joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  28
                ja erityisesti sen 9 kohdan,

               ottavat huomioon Euroopan komission ehdotuksen,

               sekä katsovat seuraavaa:

               (1)Euroopan globalisaatiorahaston, jäljempänä ’EGR’, tarkoituksena on tarjota tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttaa heitä integroitumaan uudelleen työmarkkinoille.

               (2)EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten neuvoston asetuksen (EU, Euratom) 2020/2093
                  29
                8 artiklan 1 kohdassa säädetään.

               (3)Belgia toimitti 22 päivänä joulukuuta 2020 hakemuksen EGR:n varojen ottamiseksi käyttöön Swissportin Belgiassa toteuttamien työntekijävähennysten vuoksi. Hakemusta on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)Tämän vuoksi EGR:stä olisi otettava käyttöön 3 719 224 euroa rahoitustuen myöntämiseksi Belgian hakemuksen perusteella.

               (5)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan Euroopan globalisaatiorahastosta käyttöön 3 719 224 euroa maksusitoumusmäärärahoina ja maksumäärärahoina osana varainhoitovuotta 2021 koskevaa unionin yleistä talousarviota.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [sen hyväksymispäivästä]
                  30*.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                        EUVL L 347, 20.12.2013, s. 855.

                     (2)

                        Asetusta (EU) N:o 1309/2013 sovelletaan kaikkiin viimeistään 31. joulukuuta 2020 vastaanotettuihin hakemuksiin.

                     (3)

                        Swissport Belgium käsittää Swissport Belgium NV:n ja Swissport Belgium Cleaning NV:n.

                     (4)

                        EGR-asetuksen 3 artiklan mukaisessa merkityksessä.

                     (5)

                        EUVL L 393, 30.12.2006, s. 1.

                     (6)

                        Siivouspalvelut kuuluvat NACE Rev. 2:n kolminumerotasoon 81.2.

                     (7)

                        Asetuksen (EU) N:o 1309/2013 7 artiklan 4 kohdan mukaisesti.

                     (8)

                        EU:n talousarvio Euroopan elpymissuunnitelman moottorina, COM(2020) 442 final.

                     (9)

                        Winter 2021 (Interim) European Economic Forecast:
                  https://ec.europa.eu/info/sites/info/files/economy-finance/ecfin_forecast_winter_2021_overview_en.pdf

                     (10)

                        ICAO.
                  https://www.icao.int/Newsroom/Pages/2020-passenger-totals-drop-60-percent-as-COVID19-assault-on-international-mobility-continues.aspx

                     (11)

                        COM(2020) 714.

                     (12)

                  https://plus.lesoir.be/301092/article/2020-05-15/update-swissport-nannonce-pas-encore-de-licenciements-un-plan-attendu-pour-fin

                     (13)

                  https://www.rtl.be/info/belgique/economie/swissport-belgique-se-declare-en-faillite-pres-de-1-500-emplois-menaces-1223551.aspx

                     (14)

                        Société fédérale de participations et d'investissement Société - Federale Participatie en Investeringsmaatschappij (SFPI-FPIM).

                     (15)

                        EGF/2020/002 EE/Estonia Tourism, COM(2021) 151.

                     (16)

                  https://www.lalibre.be/economie/entreprises-startup/swissport-pas-de-reprise-pour-swissport-1-500-personnes-licenciees-5ee0e3137b50a66a594588f6

                     (17)

                  https://www.beci.be/nl/toekomst-van-brussels-airport-verzekeren-als-internationale-motor-van-onze-economie/

                     (18)

                  https://statbel.fgov.be/fr/themes/emploi-formation/marche-du-travail/emploi-et-chomage#figures

                     (19)

                  https://statbel.fgov.be/fr/themes/emploi-formation/marche-du-travail/emploi-et-chomage

                     (20)

                        Ammatit, joissa vähintään 75 prosenttia työntekijöistä on samaa sukupuolta.

                     (21)

                  Luettelo työpaikoista, joit on tarjolla ja joihin on vaikea löytää työntekijöitä tai jotka liittyvät kriittisiin toimintoihin.
                   « Métiers en tension de recrutement en Wallonie.
                   Liste des métiers/fonctions critiques et en pénurie ».
                   Le Forem 2020
                  .

                     (22)

                        Työntekijää kohden arvioidut kustannukset on desimaalien välttämiseksi pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Belgian esittämässä hakemuksessa.

                     (23)

                        Kokonaiskustannukset eivät täsmää pyöristämisen vuoksi.

                     (24)

                        VDAB (Flanderin työvoimapalvelu), Le Forem (Vallonian työvoimapalvelu) ja Actiris (Brysselin työvoimapalvelu).

                     (25)

                        EUVL L 433I, 22.12.2020, s. 11.

                     (26)

                        EUVL L 433I, 22.12.2020, s. 28.

                     (27)

                        EUVL L 347, 20.12.2013, s. 855.

                     (28)

                        EUVL L 433I, 22.12.2020, s. 28.

                     (29)

                        Neuvoston asetus (EU, Euratom) 2020/2093, annettu 17 päivänä joulukuuta 2020, vuosia 2021–2027 koskevan monivuotisen rahoituskehyksen vahvistamisesta (EUVL L 433I, 22.12.2020, s. 11).

                     (30)
                  *
                        Parlamentti lisää päivämäärän ennen julkaisemista EUVL:ssä.